ᱛᱟᱞᱞᱩᱨᱤ ᱨᱟᱢᱮᱥᱣᱟᱨᱤ

ᱛᱟᱞᱞᱩᱨᱤ ᱨᱟᱢᱮᱥᱣᱟᱨᱤ (ᱨᱟᱢᱮᱥᱣᱟᱨᱤ ᱢᱮᱱᱛᱮᱦᱚᱸ ᱵᱟᱰᱟᱭᱚᱜᱼᱟ) ᱫᱚ ᱢᱤᱫ ᱵᱷᱟᱨᱚᱛᱤᱭᱚ ᱮᱠᱴᱨᱮᱥ ᱠᱟᱱᱟᱭ, ᱡᱟᱦᱟᱸᱭ ᱫᱚ ᱦᱤᱱᱫᱤ, ᱳᱰᱤᱭᱟ ᱟᱨ ᱛᱮᱞᱩᱜᱩ ᱯᱟᱹᱨᱥᱤ ᱯᱷᱤᱞᱢ ᱨᱮ ᱠᱟᱹᱢᱤ ᱟᱠᱟᱫᱟᱭ᱾

ᱠᱮᱨᱤᱭᱟᱨ
ᱨᱟᱢᱮᱥᱣᱟᱨᱤ ᱫᱚ ᱑᱙᱗᱕ ᱨᱮ ᱮᱯᱷᱴᱤᱟᱭᱤᱟᱭ ᱠᱷᱚᱱ ᱜᱨᱮᱡᱩᱣᱮᱴ ᱞᱮᱱᱟᱭ᱾ ᱩᱱᱤ ᱫᱚ ᱑᱙᱗᱗ ᱨᱮ ᱨᱟᱡᱽᱥᱨᱤᱭᱟᱜ ᱫᱩᱞᱦᱟᱱ ᱣᱟᱦᱤ ᱡᱳ ᱯᱤᱭᱟ ᱢᱟᱱ ᱵᱷᱟᱭᱮ ᱥᱟᱶ ᱟᱡᱟᱜ ᱢᱟᱨᱟᱝ ᱵᱨᱮᱠ ᱮ ᱧᱟᱢ ᱞᱮᱫᱟ᱾ ᱚᱱᱟ ᱢᱩᱵᱷᱤ ᱫᱚ ᱢᱤᱫ ᱯᱷᱤᱱᱳᱢᱮᱱᱟᱞ ᱦᱤᱴ ᱮ ᱵᱮᱱᱟᱣ ᱮᱱᱟ ᱟᱨ ᱩᱱᱤ ᱫᱚ ᱚᱲᱟᱜ-ᱚᱲᱟᱜ ᱨᱮ ᱵᱟᱰᱟᱭᱚᱜ ᱮᱱᱟᱭ᱾ ᱑᱙᱗᱘ ᱨᱮ ᱩᱱᱤ ᱫᱚ ᱠᱮ. ᱵᱤᱥᱣᱟᱱᱟᱛᱷ ᱟᱜ ᱥᱤᱛᱟᱢᱟᱞᱚᱠᱥᱢᱤ (ᱛᱮᱞᱩᱜᱩ) ᱨᱮ ᱴᱟᱭᱤᱴᱮᱞ ᱨᱚᱞ ᱮ ᱯᱞᱮ ᱞᱮᱫᱟ ᱡᱟᱦᱟᱸ ᱞᱟᱹᱜᱤᱫ ᱩᱱᱤ ᱫᱚ ᱥᱚᱨᱮᱥ ᱮᱠᱴᱨᱮᱥ ᱞᱟᱹᱜᱤᱫ ᱯᱷᱤᱞᱢᱯᱷᱮᱭᱟᱨ ᱟᱣᱟᱨᱰ - ᱛᱮᱞᱩᱜᱩ ᱧᱟᱢ ᱞᱮᱫ ᱛᱟᱦᱮᱸᱱ᱾ ᱟᱡᱟᱜ ᱠᱤᱪᱷᱩ ᱧᱩᱛᱩᱢᱟᱱ ᱯᱷᱤᱞᱢ ᱨᱮ ᱱᱟᱥᱤᱨᱩᱫᱽᱫᱤᱱ ᱥᱟᱦ ᱥᱟᱶ ᱥᱩᱱᱟᱭᱟᱱᱟ, ᱢᱤᱛᱷᱩᱱ ᱥᱟᱶ ᱢᱮᱨᱟ ᱨᱟᱠᱷᱥᱟᱠ, ᱟᱨ ᱡᱤᱛᱮᱱᱫᱽᱨᱚ ᱥᱟᱶ ᱥᱟᱨᱫᱟ ᱟᱨ ᱟᱟᱥᱟ ᱥᱮᱞᱮᱫ ᱢᱮᱱᱟᱜᱼᱟ᱾ ᱛᱟᱭᱚᱢ ᱫᱚ ᱩᱱᱤ ᱥᱚᱨᱮᱥ ᱥᱟᱯᱳᱨᱴᱤᱝ ᱮᱠᱴᱨᱮᱥ ᱞᱮᱠᱟᱛᱮ ᱯᱷᱤᱞᱢᱯᱷᱮᱭᱟᱨ ᱱᱳᱢᱤᱱᱮᱥᱚᱱ ᱮ ᱟᱨᱡᱟᱣ ᱞᱮᱫᱟ᱾ ᱦᱤᱱᱫᱤ ᱟᱨ ᱛᱮᱞᱩᱜᱩ ᱠᱷᱚᱱ ᱵᱮᱜᱚᱨ ᱩᱱᱤ ᱳᱰᱤᱭᱟ ᱟᱨ ᱢᱟᱞᱟᱭᱟᱞᱟᱢ ᱢᱩᱵᱷᱤ ᱨᱮᱦᱚᱸ ᱮᱠᱴᱤᱝ ᱟᱠᱟᱫᱟ᱾

ᱯᱟᱨᱥᱚᱱᱟᱞ ᱞᱟᱭᱤᱯᱷ
ᱨᱟᱢᱮᱥᱣᱟᱨᱤ ᱫᱚ ᱟᱡᱟᱜ ᱮᱯᱷᱴᱤᱟᱭᱤᱟᱭ ᱠᱞᱟᱥᱢᱮᱴ ᱟᱨ ᱯᱟᱞ ᱯᱟᱧᱡᱟᱵᱤ ᱮᱠᱴᱚᱨ-ᱯᱨᱚᱰᱩᱭᱩᱥᱟᱨ ᱫᱤᱯᱟᱠ ᱥᱮᱴᱷ ᱮ ᱵᱟᱯᱞᱟ ᱠᱮᱫᱮᱭᱟ ᱟᱨ ᱩᱱᱤ ᱨᱤᱱ ᱵᱟᱨᱭᱟ ᱠᱚᱲᱟ ᱜᱤᱫᱽᱨᱟᱹ ᱵᱷᱟᱥᱠᱟᱨᱟ ᱯᱨᱚᱛᱟᱯ ᱥᱮᱴᱷ ᱟᱨ ᱥᱩᱨᱭᱟ ᱯᱨᱮᱢ ᱥᱮᱴᱷ ᱢᱮᱱᱟᱜ ᱠᱤᱱᱟ᱾ ᱩᱱᱤ ᱫᱚ ᱟᱡ ᱨᱤᱱ ᱜᱤᱫᱽᱨᱟᱹ ᱠᱚ ᱦᱟᱨᱟ ᱵᱩᱨᱩ ᱞᱟᱹᱜᱤᱫ ᱮᱠᱴᱤᱝ ᱠᱷᱚᱱ ᱢᱤᱫ ᱥᱟᱵᱵᱟᱴᱤᱠᱟᱞ ᱮ ᱦᱟᱛᱟᱣ ᱞᱮᱫᱟ ᱟᱨ ᱒᱐᱐᱐ ᱜᱮᱞᱟᱝ ᱨᱮ ᱯᱟᱠᱟ ᱨᱳᱞ ᱮ ᱯᱞᱮᱭᱤᱝ ᱠᱟᱛᱮ ᱮᱠᱴᱤᱝ ᱨᱩᱣᱟᱹᱲ ᱦᱮᱡ ᱮᱱᱟ᱾ ᱩᱱᱤ ᱟᱨ ᱟᱡ ᱡᱟᱶᱟᱭ ᱫᱚ ᱦᱩᱢ ᱯᱷᱚᱨᱤᱥᱛᱮ ᱱᱟᱦᱤᱱ (᱑᱙᱘᱘) ᱧᱩᱛᱩᱢᱟᱱ ᱢᱤᱫ ᱦᱤᱱᱫᱤ ᱯᱷᱤᱞᱢ ᱟᱨ ᱢᱮᱭᱱ ᱛᱩᱱ ᱟᱥᱤᱱ ᱛᱩᱥᱤᱱ (᱒᱐᱐᱗) ᱧᱩᱛᱩᱢᱟᱱ ᱢᱤᱫ ᱯᱟᱧᱡᱟᱵᱤ ᱯᱷᱤᱞᱢ ᱮ ᱯᱨᱚᱰᱭᱩᱥ ᱞᱮᱫ ᱛᱟᱦᱮᱸᱱ ᱡᱟᱦᱟᱸ ᱫᱚ ᱥᱮᱠᱥᱯᱤᱭᱟᱨ ᱯᱞᱮ ᱫᱤ ᱠᱚᱢᱮᱰᱤ ᱳᱯᱷ ᱮᱨᱚᱨᱥ ᱨᱮ ᱵᱮᱥ ᱟᱠᱟᱱ ᱛᱟᱦᱮᱸᱱ᱾ ᱱᱮᱛᱟᱨ ᱜᱮ, ᱩᱱᱤ ᱴᱮᱞᱤᱵᱷᱤᱡᱚᱱ ᱥᱤᱨᱤᱡ ᱨᱮ ᱠᱟᱹᱢᱤ ᱮᱫᱟ᱾

ᱥᱟᱹᱠᱷᱭᱟᱹᱛ

ᱵᱟᱦᱨᱮ ᱡᱚᱱᱚᱲ


ᱛᱷᱚᱠ:ᱥᱤᱧᱚᱛᱤᱭᱟᱹ ᱪᱤᱛᱟᱹᱨᱤᱭᱟᱹ